Public procurement notice: Contract Notice
Published: 2022-11-23
Buyer: Somogy Megyei Kaposi Mór Oktató Kórház
Country: HU
Contract type: Supplies
Procedure: Open procedure
CPV classification: 31643100 | 33151000: Radiotherapy devices and supplies
Submission deadline: 2022-12-20
Award criteria: The most economic tender

Technical requirements: A közbeszerzés „A Somogy Megyei Kaposi Mór Oktató Kórház sugárterápiás eszközparkjának fejlesztése” című, EFOP-2.2.23-21-2022-00006 azonosítószámú projekt megvalósítására irányul.
A részajánlattétel lehetőségét Ajánlatkérő nem biztosítja, tekintettel arra, hogy a különböző gyártmányú alrendszerek között a betegadat-áramlás, -tárolás és -feldolgozás integritása megbomlik. Az egyes alrendszerek kommunikációja az alkalmazott DICOM RT protokoll segítségével elméletben fennáll, a gyártók erre vonatkozóan nyilatkozati helytállók. A DICOM RT protokoll implementálása azonban gyártónként eltérő módon történik, a szabvány erre lehetőséget ad. Ezen eltérések az alrendszerek beteg- és terápiás adat- kommunikációját nem lehetetlenítik ugyan el, de nehézkesé teszik, mert automatizáció helyett az adatküldést manuálisan kell elvégezni. Ezen felül a rendszer mindenképpen fölöslegesen redundánssá válik, mert ugyanazon adathalmaz (pl. nagymennyiségű CT és MR képanyag) az egymással csak összekapcsolt, de nem szerves egységet képező adatbázisokban több példányban kerül tárolásra. Az egyik helyen történt változás (pl. kezelési adatbeírás a lineáris gyorsító vezérlője által) nem kerül automatikusan átvezetésre a másik alrendszerbe, az integritás megbomlik. Módosítás (pl. besugárzási tervmódosítás a kezelés folyamán bekövetkező regresszió adaptív lekövetése céljából) végrehajtása a besugárzási adatok manuális oda-vissza küldése miatt lassítja a munkafolyamatot, és az emberi tényező közbeiktatásával fölöslegesen növeli a hiba bekövetkeztének kockázatát. Szakmai szempontból e tényezők kerülendőek. A műszaki leírásban kötelezően teljesítendő elvárásként szerepel a jelen közbeszerzés tárgyát nem képező, már meglévő terápiás eszközök integrálása az újonnan beszerzésre kerülő komplex rendszerbe. Ennek oka ugyancsak az, hogy az újonnan telepítésre kerülő készülékekkel, berendezésekkel és szoftverekkel együtt is megőrizhesse Ajánlatkérő az adatrendszer integritását. A nem integrált rendszerek közötti adatátadás csak egy interfész-szoftveren keresztül tud megvalósulni, aminek ajánlatba foglalása tovább emeli a költségeket. Ezen felül mind az adatküldő, mind az adatfogadó oldalon rendelkezésre kell állni a megfelelő, szállítók által összehangolt interfésznek. Ez elvárná, hogy az ajánlattevők, mint konkurens gazdasági szereplők, az ajánlattétel során egymással együttműködjenek, amely elvárás a Kbt. 36. § rendelkezéseibe ütközne. Az integritás megbomlása nemcsak infokommunikációs nehézségekhez vezetne, hanem meghibásodás esetén az egyes részegységek tekintetében a kompetencia és a felelősség határai nem állapíthatók meg egyértelműen, a különböző gazdasági szereplők által szervizelt alrendszerek hibafeltárása, és kijavítása is jelentős időveszteséget okoz; ez a kezelések szükségtelen fennakadásához vezet. Ajánlatkérő célja, hogy a rendelkezésre álló pénzügyi fedezet terhére a lehető legtöbb, klinikailag hasznosítható eszköz kerüljön beszerzésre, ezért minden olyan kiegészítő szoftver/hardver beszerzését el kívánja kerülni, melyek csupán a nem integrált rendszert képező eszközök együttműködéséhez szükségesek. A részajánlattétel biztosítása tehát elkerülhetetlenül redundanciákat eredményezne, nehezítené a mindennapos klinikai tevékenység végzését, drágítaná a beszerzést, majd a későbbi üzemeltetést is, amely a Kbt. 2. § (4) bekezdése szerinti alapelvvel ellentétes. Ajánlatkérő az indikatív árajánlatok bekérésekor azért várt el részletezett ajánlatot, hogy az egyes részelemek beszerzési áráról információhoz jusson, ezáltal pontosabb képet kapjon az egyes eszközök piaci értékéről, nem beszélve az összehasonlíthatóságról.
Somogy Megyei Kaposi Mór Oktató Kórház Dr. Baka József Diagnosztikai, Onkoradiológiai és Kutatási Központja (7400 Kaposvár, Guba Sándor u. 40.)
Adásvételi szerződés keretében besugárzást lehetővé rendszer beszerzése a kaposvári radioterápia (RT) átfogó fejlesztése érdekében három - egymással szorosan összefüggő, ezáltal egységes rendszert alkotó - területen:
1. terület rendszerelemei: meglévő 1 db Clinac iX lineáris gyorsító cseréje (leszerelése, elszállítása, szabályszerű selejtezése, jegyzőkönyvezéssel) 1 db új lineáris gyorsítóra (intenzitásmodulált ívbesugárzásra képes legalább egy 6MV-os fotonnyalábbal, 1 db Multileaf Collimatorral, 1 db Integrált ConeBeam CT képalkotó eszközzel, 1 db portal dozimetria lehetőségét biztosító eszközzel, 3 db pozícionáló lézerrel, 1 db betegmegfigyelő kamera rendszerrel, rendelkezik 1 db digitális vezérlőszoftverrel, 1 db integrált minőségbiztosítási rendszerrel, 1 db integrált nap minőségellenőrzési modul és 1 db portal dozimetria licensszel);
2. terület rendszer elemei: meglévő Varian ARIA Record & Verifiy és Elcipse besugárzástervező rendszerek cseréje (a meglévő Varian TrueBeam lineáris és minden hardver és szoftver tartozékának integrálása a telepítésre kerülő Record&Verify rendszerbe, szerver számítógép üzembe helyezése, mely képes a teljes a kezelési adatstruktúra, valamint a betegekhez tartozó DICOM adatok [képek, struktúrák, dózisok, besugárzási tervek] integrált tárolására [1 db], a jelenlegi R&V rendszer számítógépes munkaállomásainak számánál 10 db-bal több új munkaállomás üzembe helyezése legalább 23” képátlójú LCD monitorral [jelenlegi munkaállomások száma 10 db], 3 db meglévő ELCPISE kalkulációs munkaállomás cseréje, legalább 27” képátlójú LCD monitorral felszerelve, 4 db meglévő ELCPISE non-kalkulációs munkaállomás cseréje, legalább 27” képátlójú LCD monitorral felszerelve);
3. terület rendszerelemei: brachyterápiás eszközpark fejlesztése (1 db nagydózisteljesítményű (HDR) Ir-192 sugárforrással működő utántöltéses (afterloading) brachyterápiás besugárzókészülék, 1 db kezelésvezérlő konzol, 1-1 db vészhelyzeti sugárvédő konténer fogó-vágó eszközökkel, 1 db egy- vagy többcsatornás csatlakoztatható mérőrendszer, 1 db többkamerás megfigyelőrendszer, 1 db kezelőhelyiség sugárzási állapotát jelző lámpaoszlop, 1 db kezelőhelyiség sugárzási állapotát jelző berendezés, 1 db kezelőhelyiség hangmonitorozására alkalmas berendezés, legalább 12 db brachyterápiás applikátorokat és tűket a kezelőgéppel összekötő transzfertubus, 1 db prosztata-brachyterápia rendszer [amely a következőkből áll: 1 db valós idejű UH vezérelt prosztata-brachyterápiás tervezőrendszer, 1 db tűimplantáló rendszerelem, trokár tűk, obturátorok, 30 db titánium tű, 20 db csatornaösszekötő a betegbe implantált rozsdamentes acél (5F) tűkhöz, 20 db csatornaösszekötő a betegbe implantált flexibilis (5F) katéterekhez, katéterekbe helyezhető brachyterápiás markerkészlet], 1 db az ajánlatban szereplő brachyterápiás eszközparkkal teljes mértékben kompatibilis tervezőrendszer) .
A közbeszerzés „A Somogy Megyei Kaposi Mór Oktató Kórház sugárterápiás eszközparkjának fejlesztése” című, EFOP-2.2.23-21-2022-00006 azonosítószámú projekt megvalósítására irányul.
A termékek elvárt műszaki jellemzőit a közbeszerzési dokumentumok II. fejezetét képező műszaki leírás tartalmazza, amelyben meghatározott termékjellemzőktől - Ajánlatkérő számára - kedvezőbb jellemzőkkel rendelkező termék megajánlható, mely ajánlatot ajánlatkérő egyenértékű teljesítésként elfogad. Ajánlatkérő meglévő Varian ARIA Record & Verifiy és Elcipse besugárzástervező rendszerek cseréjével egyenértékű megajánlásnak tekinti ezen meglévő berendezések upgrade-jét a műszaki leírásban szereplő követelmények szerint. A közbeszerzési eljárásban kizárólag az Ajánlatkérő előírásainak mindenben megfelelő, új (soha nem használt) termékekre lehet ajánlatot tenni, a második részterület kivételével, amennyiben az ajánlattevő a meglévő besugárzástervező rendszerek upgrade-jét, mint egyenértékűt, ajánlja meg. A megajánlott termékek adatainak pontos megadásával kapcsolatosan Ajánlatkérő felhívja az ajánlattevők figyelmét a Közbeszerzési Döntőbizottság D.225/9/2009. számú határozatára: „A Döntőbizottság álláspontja szerint egy meghatározott műszaki elvárást tartalmazó ajánlatkérői beszerzési igénynél kizárt annak lehetősége, hogy ajánlattevők ún. biankó ajánlatot tegyenek, azaz ne közöljék, hogy mely konkrét termékekkel fognak teljesíteni. Ez az elvárás a beszerzés tárgyából és jellegéből adódik, hiszen jelen eljárás tárgya árubeszerzés.”.
A szerződés teljesítése keretében Ajánlatkérő elvárja a termék Ajánlatkérő által megjelölt teljesítési helyre történő leszállítását, a fuvareszközről történő lerakását, a berendezés üzembe helyezését, a kezelő személyzet betanítását, 4 nap időtartamban, alkalmanként 10 fővel és 8 órában, a használathoz szükséges dokumentációk (magyar nyelvű kezelési útmutató) átadását, a meglévő Clinac iX lineáris gyorsító leszerelését, elszállítását, szabályszerű selejtezését, jegyzőkönyvezéssel.
"A Somogy Megyei Kaposi Mór Oktató Kórház sugárterápiás eszközparkjának fejlesztése” című, EFOP-2.2.23-21-2022-00006 azonosítószámú projekt
A II.2.7) pont szerinti időtartam alatt Ajánlatkérő 180 naptári napot ért, amely időtartam a szerződés hatályba lépésétől kezdődik.
A közbeszerzési eljárásban nem lehet ajánlattevő, alvállalkozó, és nem vehet részt alkalmasság igazolásában olyan gazdasági szereplő, akivel szemben a Kbt. 62. § (1) és (2) bekezdése, valamint 63. § (1) bekezdés c) pontja szerinti bármely kizáró ok fennáll, vagy részéről az a közbeszerzési eljárás során következik be. A kizáró okok fenn nem állásáról ajánlattevő és az alkalmasság igazolásában részt vevő gazdasági szereplő a 321/2015. (X. 30.) Korm. rendelet 2. § szerint az ajánlatkérő által rendelkezésre bocsátott és a 321/2015. (X. 30.) Korm. rendelet 4. §, illetve 6. §. szerint kitöltött formanyomtatványt köteles az ajánlattal együtt benyújtani (előzetes igazolás), továbbá a 321/2015. (X. 30.) Korm. rendelet 8. § és 10. § szerinti köteles igazolni a kizáró okok fenn nem állását a Kbt. 69. § (4)-(7) bekezdéseinek alkalmazása esetén. Ajánlatkérő köteles elfogadni a 321/2015. (X. 30.) Korm. rendelet 7. § szerinti formanyomtatványt is. A kizáró okokra a közbeszerzés megkezdését megelőzően kiállított igazolások is benyújthatóak (felhasználhatóak) mindaddig, ameddig
az igazolásokban foglalt tény, illetve adat tartalma valós. Ajánlatkérő felhívja a figyelmet a Kbt. 62. § (1) bekezdés i) pontjában és a Kbt. 64. §-ában foglaltakra. Az ajánlatba továbbá csatolni kell ajánlattevő 67. § (4) bekezdése szerinti nyilatkozatát is (nemleges tartalommal is). A kizáró okok tekintetében a fentieken túlmenően a 321/2015. (X. 30.) Korm. rendelet 1-16. §-ai irányadóak. Folyamatban lévő változásbejegyzési eljárás esetében az ajánlattevő az ajánlathoz köteles csatolni a cégbírósághoz benyújtott változásbejegyzési kérelmet és az annak érkezéséről a cégbíróság által megküldött igazolást [321/2015. (X. 30.). Korm. rendelet 13. §]. Amennyiben változásbejegyzési eljárás nincsen folyamatban, úgy az ajánlattevő erre vonatkozó nyilatkozatát köteles ajánlatához csatolni. Ajánlatkérő hivatkozik a Kbt. 69. § (11a) bekezdésére.
Ajánlatkérő alkalmazza az ukrajnai helyzetet destabilizáló orosz intézkedések miatt hozott korlátozó intézkedésekről szóló 833/2014/EU tanácsi rendelet 5k. cikk (1) bekezdés a)-c) pontjában előírt odaítélési tilalmat, amely tekintetében az ajánlattevőnek ajánlatában nyilatkoznia kell.

Eligibility requirements: A közbeszerzési eljárásban nem lehet ajánlattevő, alvállalkozó, és nem vehet részt alkalmasság igazolásában olyan gazdasági szereplő, akivel szemben a Kbt. 62. § (1) és (2) bekezdése, valamint 63. § (1) bekezdés c) pontja szerinti bármely kizáró ok fennáll, vagy részéről az a közbeszerzési eljárás során következik be. A kizáró okok fenn nem állásáról ajánlattevő és az alkalmasság igazolásában részt vevő gazdasági szereplő a 321/2015. (X. 30.) Korm. rendelet 2. § szerint az ajánlatkérő által rendelkezésre bocsátott és a 321/2015. (X. 30.) Korm. rendelet 4. §, illetve 6. §. szerint kitöltött formanyomtatványt köteles az ajánlattal együtt benyújtani (előzetes igazolás), továbbá a 321/2015. (X. 30.) Korm. rendelet 8. § és 10. § szerinti köteles igazolni a kizáró okok fenn nem állását a Kbt. 69. § (4)-(7) bekezdéseinek alkalmazása esetén. Ajánlatkérő köteles elfogadni a 321/2015. (X. 30.) Korm. rendelet 7. § szerinti formanyomtatványt is. A kizáró okokra a közbeszerzés megkezdését megelőzően kiállított igazolások is benyújthatóak (felhasználhatóak) mindaddig, ameddig az igazolásokban foglalt tény, illetve adat tartalma valós. Ajánlatkérő felhívja a figyelmet a Kbt. 62. § (1) bekezdés i) pontjában és a Kbt. 64. §-ában foglaltakra. Az ajánlatba továbbá csatolni kell ajánlattevő 67. § (4) bekezdése szerinti nyilatkozatát is (nemleges tartalommal is). A kizáró okok tekintetében a fentieken túlmenően a 321/2015. (X. 30.) Korm. rendelet 1-16. §-ai irányadóak. Folyamatban lévő változásbejegyzési eljárás esetében az ajánlattevő az ajánlathoz köteles csatolni a cégbírósághoz benyújtott változásbejegyzési kérelmet és az annak érkezéséről a cégbíróság által megküldött igazolást [321/2015. (X. 30.). Korm. rendelet 13. §]. Amennyiben változásbejegyzési eljárás nincsen folyamatban, úgy az ajánlattevő erre vonatkozó nyilatkozatát köteles ajánlatához csatolni. Ajánlatkérő hivatkozik a Kbt. 69. § (11a) bekezdésére. Ajánlatkérő alkalmazza az ukrajnai helyzetet destabilizáló orosz intézkedések miatt hozott korlátozó intézkedésekről szóló 833/2014/EU tanácsi rendelet 5k. cikk (1) bekezdés a)-c) pontjában előírt odaítélési tilalmat, amely tekintetében az ajánlattevőnek ajánlatában nyilatkoznia kell.